Resepteboek: Huisgenoot Wenresepte 1‘n Ou gunsteling wat herverpak word met nuwe foto’s en ontwerp. Human & Rousseau word as uitgewers oorval deur versoeke vir die herdruk van Wenresepte 1 tot 3 en nou gee hulle gehoor! Vir die versamelaars van die Wenresepte-reeks is dit die gulde geleentheid om hulle versameling aan te vul. Die ideale boek vir dié wat geregte soek wat goedkoop is en maklik vir enigiemand om te maak. Elke gereg is ook deeglik beproef in die Huisgenoot-toetskombuis en kom met hulle stempel van goedkeuring. Die boek bevat meer as 100 resepte, insluitend opwindende ontbytgeregte, geurige vis- en vleisgeregte, warm en koue poedings en heerlike gebak soos brood, beskuit, koeke, terte en nog meer. Daar is ook daaglikse spyskaarte vir sewe weke en omskrywings van belangrike kookterme word gegee. Oor die outeur: Huisgenoot Wenresepte en Annette Human se ongelooflike suksesstorie – daar staan landwyd ver meer as ‘n miljoen van haar boeke op kosmakers se rakke – is daaraan te danke dat haar resepte maklik is om te maak, en keer op keer wérk. Ander Annette Human-titels wat deur die jare verskyn het, is: Wenresepte 1, 2 en 3; Die beste van Huisgenoot se wenresepte; Geskenkresepte; Uitsoekresepte; Partytjies is pret; Basaarwenners; die agt titels in die TV-Tuiskombuis-reeks; Die beste van Tuiskombuis; Mikrogolfwenners 1 en 2; Mikrogolfwenneers – 200 beste resepte; Raakvatresepte; Kortpadkos; Spyskaarte vir elke seisoen; Huisgenoot Wenresepte-omnibus. Uitgewer: Human & Rousseau Prys: R285-00* *Prys onderhewig aan verandering